BEITIALARRANGOITIA LIZARRALDE (EH Bildu, 2013-06-20):
Mila esker.
Ni ez naiz sartuko hainbeste, batek edo besteak zein aritu den berandu. Berandu goaz, oso berandu goaz etxebizitza legean. Urteak dira etxebizitza lege bat behar zela.
Eta horregatik, kuriosoa egiten zait, bereziki Alderdi Jeltzalearen aldetik, baieztapen batzuk egitea, alokairua ez dela behar bezala bultzatu –noski, ados–, etxe hutsekin ez dela benetako politikarik egin –noski, ados–, beste eredu batetara joan behar dugula –noski, ados–, pribatuen mesedetan aritu garela –noski, ados–.
Nor aritu da urte luzez gobernuan? Hori esaten ari den berbera. Eta hain justu ere, hutsune nabarmenekin, baina hobetu daitekeen testu baten bitartez horri muga jartzera doan lege baten kontra hitz egiteko, Aldaiturriaga jauna, hori horrela baita.
Entzun baino ez dago eta hemen dago sailburua duela gutxi esan zuen helburua % 25a zela alokairuan jartzea. 25a ez da sikiera sozialistek defendatzen duten preferentemente alquiler, eta guk uste dugu, guztiz alokairua beharko lukeena, alegia, diru publikoa pribatizatzeari uzteko garaia delako.
Baina gehiago gainera esango dut. Zuk zerorrek esan duzu guzti hori, baina horren aurretik, zuk zerorrek...
...publikoa pribatizatzeari uzteko garaia delako.
Baina gehiago gainera esango dut. Zuk zerorrek esan duzu guzti hori, baino horren aurretik zuk zerorrek esandako horren kontra hitz egin duzu zeren eta arduratu zara udalez eta nik bat nator udalekin elkarlana egin behar da. Udalak ezin dira bestela ere finantziaziorik gabe dauden honetan gehiago ito baina udalei ere ezin zaie utzi espekulazioaren eta irabazi azkarren dinamika horietan sartu daitezen urte luzetan hainbat eta hainbat sartu diren bezala.
Soilik gogoratu zara administrazioaz eta konstruktoretaz. Ez zara herritarrez gogoratu. Eta esan duzu kontsentsuaren behar horietan eta haiek eta besteak asetu behar direla baina eskubide bat aitortu behar duen lege batek, bereziki herritarren beharrak izan behar ditu aintzat. Eta herritarren beharretan urte luzetan ez da urratsik eman ez delako legerik egin, besteak beste eta eman direlako hainbat neurri baina neurri horiek oso partzialak izan direlako. Ikusi besterik ez dago datuetara joanda, zenbat etxe behar dagoen eta zenbat jende dagoen etxe bat izatera iritsi ezin dena.
Nik ez nuke esango, gaur gaurkoz, kreditu batean sartu eta kreditua ordaindu baina bere bizi kalitatea ikaragarri murriztu eta bere soldataren gehiengo bat usatzen dion kreditu bat lortuz etxea eskuratzen duenik, eskubide hori aitortua daukanik. Ez, ez dira soilik etxea eskuratzerik ez dutenak eta ordaintzerik ez dutenak etxe eskubiderik gabe daudenak. Beste horiek ere badira.
Beraz, oso errealitate gordin batetaz ari gara. Eskubidea aitortu daitekeen eskubide bat egi izatetik oso urrun gaude eta hori lortuko badugu, benetako neurriak hartu behar dira. Ez da era bateko flexibilizaziora jo behar Espainian PPk duela gutxi onartu duen legearekin egin nahi izan duen bezala, ze flexibilizazioak ekarri gaitu ekarri gaitun egoerara eta horren ase nahiak ekarri gaitu merkatua bere kabuz ordenatuko omen zen ikusi dugu merkatuak zer egin duen.
Akaso izango da ia Frankoren garaian izan zen lehendabiziko Espainiako etxebizitza ministroak esan zuena hitzez hitz batzuk 56 urtetan bete dutena. Eta hark esan zuen: "Queremos un país de propietarios, no de proletarios". Eta hori da 56 urtetan egin dena etxebizitza politikarekin.
Eta Lurzoru Legea aipatu da. Ni horretan bat nator Alderdi Popularrarekin. Lurzoru Legeak aldaketa eskatzen du eta aldaketa sakona gauza askotan, besteak beste, ez delako onargarria eta ez delako ulergarria eta horretan ere ez nator bat Aldaiturriagak egin duen deskribapenarekin; ez delako onargarria lur bati etxeak eraiki bitartez, etekin bat lortzeko aukera hori administrazioak ematea eta horren ondorioz, etekinaren % 85a esku pribatuetan geratzea eta aldiz, etekin publikoa benetan egin behar diren etxebizitza politikoetarako errekurtsoak izateko ez dadin izan.
Beraz, noski hori ere aldatu behar dela. Guk geuk ere akaso ez dugu zentzu berean aldatu nahiko baina guk horren inguruan eta lurzoru politikaren inguruan aldaketak egin behar direla ere nabarmen ikusten dugu.
Eta esango dut, bukatzeko, batzutan horrelako legeen bitartez eskubidearen beharra planteatzen denean –eta pentsatu nahi dut Alderdi Jeltzaleak hortik hartzen duela bereziki–, ulertu nahi dugula administrazioari orain de repentean inbertsioak eta inbertsioak eta diru asko jartzea eskatzen ari zaiola.
Merkatua arautuko balitz, administrazioak bere lana egingo balu, eraikita dagoenarekin daukagun beharraren portzentaje oso altu bat asetuta egongo litzateke. Beraz, ez da hainbeste gehiago eraiki behar denik, baizik eta benetan eraikita dauden etxeek bere funtzio soziala betetzeko urratsak eman behar dituztela.
Guk lege horrek norabide horretan urrats sendoak eman ditzan, horretan bai lagunduko dugu gaurko bozkaren ondoren.
Mila esker.